Konzultáció ösztöndíj felhívás | vik.hk
Konzultáció ösztöndíj felhívás
A Budapesti Műszaki és Gazdaságtudományi Egyetem (BME) Villamosmérnöki és Informatikai Kar (VIK) Hallgatói Képviselet (VIK HK) ösztöndíj pályázatot hirdet a BME Térítési és Juttatási Szabályzat (TJSZ) 11/A. § alapján a karon végzett tutorálási tevékenység elismerése és ösztönzése érdekében.
A pályázaton részt vehet a VIK bármely teljes idejű alap-, mester- vagy doktori képzésének aktív hallgatói jogviszonnyal rendelkező hallgatója.
Az összpontszám függ a tartott konzultációk számától valamint a pályázó által leadott beszámolótól. A beszámolónak köteles kitérnie minden, a pályázó által tartott konzultációra.
A külön konzultációkra kapott pontok összeadódnak. A maximálisan elérhető pontszám 50 pont.
A kialakult összpontszámot a Pályázati Referens javaslatára a VIK HK állapítja meg.
A pályázati adatlap tartalmazza a pályázó által elvégzett tevékenység elbírálásra alkalmas részletességű leírását.
A pályázat kiírója a döntést megelőzően a Határidők részben megjelölt időpontig tájékoztató jelleggel előzetes eredményt tesz közzé a saját honlapján. A végleges eredményt a VIK HK a Határidők részben megjelölt határidőig a saját honlapján hozza nyilvánosságra.
A TJSZ 33. § (6) és (7) bekezdései alapján a VIK HK az ösztöndíj pályázatok elbírálásához szükséges adatokat a hatályos adatvédelmi és egyéb jogszabályoknak megfelelően kezeli, a mellékelt tájékoztató szerint. A pályázó a pályázat leadásával beleegyezik személyes adatai mellékelt tájékoztató szerinti kezelésébe.
Konzultáció ösztöndíj adatlap .pdf249.61 KB
konzultacio_felhivas.pdf266.25 KB
A szoc@vik.hk címre várjuk a pályázatokkal kapcsolatos emaileket.